UŽASNO SKANDALOZNO I BRUTALNO GLAMUROZNO
CELEBRITY
Znate li što znači kad se u prijenosu uživo pije alkohol?
Iza ovog trika krije se prilično očita strategija.
Gledajte ovo, moje Gellattosice.
Pozdrav svima.
„Danas ću reći nešto osobno.”
„Mogu piti pred kamerom jer nemam što skrivati.”
„Ja sam kao ti. Naši su životi u biti jednaki.”
Tom vas strategijom žele pridobiti.
Ali ovo što ja sad radim nije predstava.
Spremam se otkriti priče koje su dugo bile čuvane u tajnosti,
a za to mi treba piće.
PRIJENOS UŽIVO SEO A-RI TREĆI DAN
Zar ste prolupale? Zašto gledate taj prijenos?
Ne možemo joj dopustiti da radi što želi!
Točno. Moramo reagirati.
Glupače, to je točno ono što ta kučka i želi.
Glupače? Hej! Ja sam to od njih tražila.
Sve smo na iglama! Što si ti umišljaš?
Ma bravo. Prva liga.
Vidiš ovo?
Vidiš koliko više ljudi zbog tebe gleda Seo A-ri?
Trebala si to ignorirati.
Tko zna što će reći. Zašto joj dati veću publiku?
Naivko praznoglava!
Alkohol,
osobne misli,
istina
i tajne.
TA JEBENA KUJA
Halo.
Ja sam.
Pripremi ih.
Sad kad Seo A-ri radi te prijenose uživo,
to je loša ideja.
Napravi kako sam ti rekla, prokleti kurvin sine!
Što mislite?
Zanima li vas koliko bi to sve moglo biti uzbudljivo?
U redu. Da dodamo još hashtaga, jedan po jedan?
Pozorno me slušajte.
Dražesne tajne
razlijevat će se poput rijeke.
#PANDORINA_KUTIJA #SVIJET_U_KOJEM_ŽIVE
Ovamo.
-Ima li ih još? -To je sve.
Ajme!
To je sve od sponzora? Čak i perilica?
Ne samo to. Čak će joj platiti kad ih objavi na svom profilu!
Ideš! Stvarno je uspjela.
Što ti radiš ovdje?
Zadnji dopust. Obrati više pažnje na bracu.
Hej, možeš li dobiti sponzorirano računalo?
Da igraš igrice kad se vratiš iz vojske?
Nisam običan gejmer. Ja sam budući genijalan haker.
Mama, očekujem i paket s nakitom. Samo tren.
Halo?
Ja ću preuzeti paket. Ti kreni.
Ovdje si? Izaći ću.
Sestro draga!
Molim te, nabavi mi novo računalo!
I? Koliko zarađuje?
Pet milijuna mjesečno? Deset?
Koga briga koliko točno. Nije sve u novcu.
Društveni položaj tvoje sestre mogao bi se poboljšati.
Društveni položaj?
-Zakasnit ćemo. Požurimo se. -Dobro.
Prilagodimo raspored testiranja,
a sutra ćemo za doručak održati sastanak.
Stigla mi je gošća. Nastavit ćemo za jedan sat.
Kasnim pet minuta, oprosti. Sastanak mi se oduljio.
A ovo je?
-Ovo je… -Zdravo! Zovem se Yoon Jeong-sun.
Prijateljica sam i suradnica A-ri.
Čast mi je upoznati vas, g. Han Jun-kyoung.
A tako.
Jesam li ja na to pristao, gđice Seo A-ri?
Žao mi je što te nisam pitala unaprijed.
Prijateljica zbog sastanka nije stigla ručati.
Nisam mogla pustiti da jede sama…
Idemo nekamo drugamo. Moram odbiti tvoj prijedlog.
Uživaj u ručku.
Hajdemo.
Djeluje ljutito. Što ćemo sad?
Samo trenutak.
Gospodine Han!
Razumijem što se ljutiš
jer sam dovela prijateljicu a da te nisam pitala.
Ali reći joj to u lice…
Obećanje je obećanje, gđice Seo A-ri.
Osim toga, ljudi znaju jesti sami. Barem bi to trebali znati.
Smatraš li prijateljicu nekim tko ne zna jesti sam?
Bit će teško rezervirati novi stol.
Živim blizu. Idemo onamo.
Moramo ručati.
Opet ne jedeš, kao prošli put. Zar nemaš apetit?
Ili ti je neugodno jesti sa mnom?
-Ako ti se hrana ne sviđa… -Ne.
Samo sam razmišljala.
Koliko je bilo potrebno?
Jedan mjesec,
tri mjeseca
ili godina dana?
Kako misliš?
Gospođi koja ti je izula cipele.
Koliko joj je trebalo da to uvježba?
Ne znam koliko točno, ali zasigurno neko vrijeme.
Jer mora biti bez greške.
Ali znam da to nije tvoje pravo pitanje.
Gledaš me s osudom, mržnjom
i pitaš se: „Kako može biti takav?”
Iskreno, ovako živim otkako se sjećam.
Mislio sam da svi ovako žive.
Kad sam saznao da nije tako, osjetio sam nelagodu.
No nisam mogao promijeniti pravila ovog svijeta,
a nisam ni našao razlog zašto bih.
Nisi našao razlog?
Njima je ovo posao, gđice Seo A-ri.
Možda će te iznenaditi,
no one su ponosne što su dio svijeta visoke klase i što nam pomažu.
Istina je.
Kad sam bio mlad, naučio sam da ako zatražim neku promjenu,
ljudi ostanu bez posla.
Onda sam se odlučio prilagoditi.
Zato me sad to ne smeta.
Je li to dovoljno opravdanje za tvoju osudu?
Bila sam šokirana,
ali nisam te kanila osuđivati.
To je tvoj život, ne moj.
Nema veze sa mnom.
Kad smo kod toga,
odgovorit ću na tvoje pitanje.
Neću se viđati s tobom.
Možeš biti drukčiji, ali ne mora mi se to sviđati.
Stvar je osobnog izbora.
Ovo mjesto, ovakav život.
Znam da to nije ono što ja želim.
Otpočetka sam kanila reći ne.
Zašto bih inače povela prijateljicu?
Nisam htjela ručati sama s tobom.
Ali došla sam ovamo
jer me zanimalo kako izgleda kuća bogatog nasljednika.
Znaš jesti sam, zar ne?
Halo?
HJK_HUE I NJIH JOŠ 1717 OZNAČUJU SA „SVIĐA MI SE”
HAN JUN-KYOUNG TVRTKA HUE COSMETICS
Ne ponašaj se tako neozbiljno prema ženama.
Tako ih svaki put samo povrijediš.
Ti nisi bila povrijeđena. Dobro si, Si-hyeon.
Ja sam na kraju ostao povrijeđen.
Yoon Si-hyeon…
Zar zbilja?
Sad je čak i Si-hyeon na strani Seo A-ri?
SIHYEON_YOON I NJIH JOŠ 1623 OZNAČUJU SA „SVIĐA MI SE”
STUDIO GELA JOGA
O, gđice A-ri!
Dotrčala sam misleći da ću zakasniti na sastanak.
Baš je sjajno što se ovdje nalazimo, zar ne?
BIBLIJA
-Ti ideš u crkvu? -Nisi znala?
Iz kršćanske sam obitelji. Dio crkve Jeongsu.
To je najveća crkva u Gangnamu. U njoj sam đakonica.
Ali religijske teme zabranjene su na društvenim mrežama.
Jednako kao i politika.
Imaj to na umu. Ne pomaže u prodaji.
Dobro.
Ovaj čaj prodajem.
Najbolji je za topljenje masti.
Ali ti nemaš masti za topljenje.
Tebi to ne bi trebalo.
Zašto si me htjela vidjeti?
Što?
Aha! A što misliš?
Htjela sam ti pokazati svoj studio
i sprijateljiti se s tobom.
-Sa mnom? -Gđice A-ri.
Ne, samo A-ri. Zovimo se samo imenom.
Odgovara ti to?
-Samo imenom? -A-ri.
U ovom svijetu ne možeš uspjeti sama.
Umrežavanje je sve.
Pomoći ću ti. I povezati te s Chae-hee.
Ne, ja…
Poslušaj me i pomiri se s njom.
Zakopajmo ratnu sjekiru!
Razmisli. Kakve koristi imaš od svađa s drugim celebrityjima?
Nemam li pravo?
Angela je bila hostesa?
BBBFAMOUS
Ona to žestoko poriče, ali istina je.
Tako je upoznala onog bogatog perverznjaka koji internetom dijeli sise svoje žene.
Njihove mračne tajne?
Kad počneš kopati, nema im kraja.
Odakle im sav taj novac koji rasipaju?
Ja sam Angela. Drago mi je.
Sve su kakvoće S plus?
Ne smiju izgledati lažno.
Neka luda kučka poslala je pritužbu.
Pitala je je li torbica kojim slučajem lažna.
Sve sam ih označila.
Kopiraj nacrte uz male izmjene i pošalji ih na izradu.
Da, gospođo.
#IMITATORICA
Bok, dragi, što je?
A za muža pijavicu Oh Min-hye, Kwon Myeong-hoa,
šuška se da vara sa superautima.
Nije potvrđeno, ali da.
#VARA_SUPERAUTIMA
Usput, kako ti sve to znaš?
Znatiželjna sam. Mogu li barem znati kako se zoveš?
Pomažeš mi i dopisujemo se.
Mislim da nije lijepo što ne znam tvoje ime.
Iskreno, bila sam malo sumnjičava
u vezi s tom nepoznatom osobom koja mi je ponudila pomoć.
Kako ta osoba zna sve te tajne?
Tko je to? Čime se bavi?
Štoviše,
govori li uopće istinu?
Obožavam te, A-ri.
Samo je to važno. Tko sam ja, to nije važno.
Ja sam netko tko ti želi sve najbolje.
Zašto, pitaš?
Netko poput tebe mora postati uspješan.
Ponosno se izdići vlastitim trudom.
Zašto je nekima život toliko iscrpljujući,
a nekima i suviše lagan?
Nije li to nepravedno?
Neki se rode povlašteni.
Tim ljudima već je pripremljena uspješna budućnost,
ali gaze i preziru druge kao da su je nečim zaslužili.
A-ri, možeš postati jednako uspješna kao oni.
Oni su to dobili besplatno, a ti ćeš to zaraditi s ponosom!
Pomoći ću ti.
Učinit ću sve da ti pomognem, A-ri.
Da.
Mislila sam,
možda to mogu postići.
Ono što neki dobiju kao povlasticu ili varanjem,
htjela sam to zaraditi
sama, s ponosom.
Ajme!
Jesi li dobro?
Zašto tako kasno dolaziš u Dongdaemun?
Sad trebaš kupovati u pomodnim centrima.
-Što ćeš tu kupiti? -Neću kupovati.
Nego ću postati.
Postati? Što?
Postati uspješna.
Jako uspješna.
TA KUJA
Pa to je naša princeza Chae-hee!
Kako si?
Dolazim sutra. Pripremi mi one dobre.
Sutra, kažeš? Sutra će biti teško.
-Subotom je… -Doći ću oko osam.
Halo?
Ta jebena kuja…
Još je zelena, a usuđuje mi se prekinuti.
-Hej! -Da?
-Jin Chae-hee dolazi sutra. Pripremi sve. -Da, gospodine.
TA JEBENA KUJA
Oprostite, imate li ovo u drugim bojama?
Napravit ću vam prednarudžbu.
-Dobro. -Oprostite, gospođo?
Možete li mi pomoći s ovime?
Gospođice, ovo je trgovina na veliko. Idite u Dootu, preko puta.
Ovdje prodaju samo trgovcima.
Pobogu, nisam gospođica.
A i ja sam trgovkinja.
Uzet ću ovaj džemper u svim bojama. Osim metvice.
Mislim da vas još nisam vidjela.
Da. Prvi sam put ovdje. Vaša odjeća uklapa se u naš stil.
Marka se zove Ari.&. Neću robu s greškom, hoću račun.
Malo pričekajte.
Što je to bilo? Kako znaš sve to?
Misliš da sam došla nepripremljena?
-Moj je tata vodio tvornicu tekstila. -A, da.
Da, svakako.
Kako ide posao?
Čovječe, ta baš ne sluša.
Hej, ovo je slatko, pogledaj.
-S ovim… -Park, dolaziš li?
Dolazim.
Min-hye, pogledaj ovo.
Ona cura koja je uvijek s A-ri.
Pogledaj. Piše da su otišle u Dongdaemun.
-Dongdaemun? -Da.
Što rade u trgovini na veliko…
Nije valjda.
Zar želi pokrenuti internetsku trgovinu?
Na toj razini?
Što kažeš? Maknuo sam boje da izgleda moderno kako si htjela.
Prvi put u životu neka korist od tebe.
-Sad ćeš mi kupiti računalo, zar ne? -Ti mali…
Bude li trgovina uspješna, kupit će ti cijeli internet-kafić.
A-ri, ja želim torbicu Birkin. Ne, Kelly.
-Ova mi se više sviđa. Poradi na njoj. -Dobro.
Jeong-sun, objavimo je odmah da vidimo reakcije.
A-ri, danas u 20 h!
Chae-hee se želi pomiriti. Obavezno dođi. Očekujemo te.
Kraljica je stigla. Idemo u VIP salon.
Sad smo najebali.
Da, u pripravnosti smo. Došla je prokleta kuja.
Kako izgledaš ljepše svaki put kad te vidim?
Čemu sva ova pompa?
Dobrodošlica kakva ti priliči! Seljaci moraju kleknuti pred tobom.
-Pošalji bocu za svaki stol. -Dobro!
Kraljica nam je svima kupila piće!
Da vas čujem!
DOŠLA JE KRALJICA!
Osjećam se usrano zbog jedne kučke.
Danas ću se ispuhati. Jesu li spremni?
Naravno, kao što si naredila.
Hej! Jeste li spremni?
Zapamtite, ne podnosi da je se prekine.
Kad čuje da izgleda mlado, dat će vam napojnicu. Potrudite se.
Da, gospodine!
Pokret! Tko se treba ulickati, požuri se.
-Je li spremno? -Spremno je.
Miči se.
Imaju okus po marelicama? Zbilja?
Lako se zasititi kad je isto, pa sam za tebe pripremio nove.
A kakvoća? Je li dobro?
Nadmašit će tvoja očekivanja.
Sjajno! Odmah mi donesite.
Dogovoreno! Odmah, šefice!
Izvoli.
Nitko od vas večeras ne ide kući!
Chae-hee.
Opa!
Kako si danas lijepa!
Što je to?
Što to radi ovdje?
Daj, pozvala sam je da se pomiriš s njom, Chae-hee.
A-ri i mi ionako ćemo se još viđati pa hajde da se pomirimo…
„A-ri”?
„Mi”? Jesi li upravo mene i ono nazvala „mi”?
Chae-hee.
Želim reći…
Jebote!
Jebena kujo!
Zašto bih se viđala s njom?
Kako se usuđuješ napraviti ovo bez mog dopuštenja?
A-ri!
A-ri! Ne možeš samo otići!
Što ovo znači?
Mislila sam da Chae-hee ovo želi.
Pozvala si me na mirenje na koje ona nije pristala.
Gdje ti je bila pamet?
Pričekaj malo. Postoji način.
Zato sam te i pozvala.
Način?
Daj joj koji trenutak.
Uskoro će se smiriti.
Bit će u sedmom nebu i onda možemo razgovarati.
O čemu ti to?
Požurite se.
Mislim da nije dobro da nas vide u javnosti nasamo.
A da?
Zašto si me pozvao?
Zbog Seo A-ri.
Odakle je poznaješ? Jeste li bliske?
Pozvao sam je van i fino me nogirala.
Što je više puta vidim, pitam se:
„Što je s tom ženom?”
„Zašto se tako ponaša?
Loše bira riječi i još gore bitke.”
Možda me zato zanima.
Zanima me, ali ona mene očito mrzi.
Malo je čudno.
Osjećam se neobično.
Nije prvi put da sam nogiran,
no umjesto da to prihvatim i krenem dalje, sve više mislim o njoj.
Čak i kad si me ti iznenada ostavila…
Iskreno, nisam bio svjestan.
Bez ikakvog objašnjenja
samo si se odjednom vratila u Koreju.
Ali bio sam dobro.
Nastavio sam dalje, zaključivši da imaš neki razlog.
Samo da znaš,
ne kažem da želim znati.
Nisi se promijenio.
Ti doista misliš
da sam ja tebe ostavila?
Da nisam ja bila povrijeđena, nego ti.
Rezervacija za troje pod An Jae-hun.
Odvjetniče Jin, i vi ste tu?
Vidim, niste došli vidjeti gđu Yoon.
I ona je ovdje, pa sam mislio da sjedite s njom.
Sad je ovdje?
Yoon Si-hyeon, oboje znamo što se dogodilo.
Govoriš da mi je sjećanje pogrešno?
Zaključio si
da sam imala razlog.
Da.
Ostavila sam te.
Ali onaj tko me natjerao je…
Dušo!
Zbilja ima okus po marelicama.
Pod je od marelica
i strop je od marelica.
Ulazi već jedanput!
Već je sve gotovo. Pogledaj je.
Chae-hee!
Tko je ovo?
Što je?
Blesavice!
To je A-ri. Seo A-ri. Pozvala si je da se pomiriš s njom.
Da se pomirim?
-Jesam li se posvađala s njom? -Ne.
Elegantno.
Dovoljno si dobra da me pratiš uokolo.
Dušo, danas si se trebala vidjeti s Jun-kyoungom?
Da.
-A što ti radiš ovdje? -Sastanak.
Ondje je odvjetnik An.
Blesane, kako si me mogao ne pozvati? Barem si mi trebao reći.
Morao sam je vidjeti nasamo da razgovaramo o nečem osobnom.
Prenesi moju poruku ocu. Posjetit ću ga za koji dan.
Dobro. Javit ću ti kad dobijem odgovor.
Tretiraš je kao prijateljicu samo kad ti treba neka usluga.
APETSUICH.T; PTING9PENI;
Chae-hee!
Što je? Što je bilo?
Dragi…
Opet je to učinila?
Ova kraj nje je Seo A-ri, zar ne?
Blizu je. Idem onamo.
Odvjetniče An, otkaži sastanak.
Nazovi ih odmah. Hej, oprosti, moram ići.
Ostavite poruku nakon zvučnog signala.
Chae-hee, čim ovo čuješ, izbriši objavu!
Moraš sjediti kako spada!
Ovo je brutalno.
Najbolje dosad.
Prolupale su!
Sjedni kako spada.
Čemu to?
Zar si poludjela? Što je ovo?
Što ti smeta? Samo se zabavljamo.
Ne znaš se zabavljati?
Molim?
Droga?
A-ri, ovdje svi to rade. Ako ti ne, ti si ta koja je glupa.
Baš to što možemo to raditi čini nas visokom klasom.
Visokom klasom?
Hoćeš reći da je drogiranje zbog toga u redu?
Curo! Misliš li da smo mi iste kao obični ljudi?
Drukčije jedemo i oblačimo se,
pa nam treba i drukčiji ispušni ventil.
Baš si bezveze.
Tada sam shvatila.
„Što god ti ljudi rade, uzmu si to za pravo.”
„Takav je svijet u kojem žive.”
Gospođo, stanite!
Jin Chae-hee.
Jin Chae-hee!
Chae-hee.
Moraš odmah izbrisati objavu. Gdje ti je mobitel?
Chae-hee!
Rekla si: „Možeš biti drukčiji, ali ne mora mi se to sviđati.
Stvar je osobnog izbora.”
Čini se da je tvoj izbor ovakva situacija.
Ne, g. Han, ovo…
Trebao bih odgovoriti na tvoju odbijenicu.
„Ne, hvala” i za mene.
Što se tiče mog izbora, gade mi se nekvalitetni ljudi.
Čekaj.
Rekla sam, čekaj!
Hej, probudi se!
Što se zbiva?
Gade, probudi se!
Hej!
Hej, mali! Mali, probudi se…
Što se zbiva s njim?
Brzo, masiraj ga.
Hej, gade, budi se!
Ne diše.
Hej! Što mu je, čovječe?
Daj, probudi se!
Ta osoba ne diše.
Nastavi ga masirati.
Stvarno smo najebali.
Što mu je?
Blesane! Hej, čovječe, probudi se!
Miči se!
-Epinefrin. -Molim?
Nemaš pribor za prvu pomoć?
Nemam.
Si-hyeon, što se događa?
Droga.
Mislim da je zbog droge.
Halo? Hitna pomoć?
A-ri!
Što radiš, zar si poludjela?
Želiš nas usositi?
Jin Chae-hee, taj je idiot konačno uspio.
-Kako je? -Moramo ga odvesti u bolnicu.
Odvjetniče, što da radimo?
-Izvedi ih van. Da ih nitko ne vidi. -Hej, odvedi ih straga.
Ti, prestani se gubiti!
Hej!
Čovječe, budi se!
-Dušo, i ti bi trebala ići. -A on?
Ja ću to riješiti.
Zdravo, dr. Kim.
-Ima li… -Dragi!
Zar me ne znaš? Rekao sam da ću to riješiti.
Da! Odmah, brzo.
To je droga i taj čovjek umire. Moramo to prijaviti!
Prijaviti? Luđakinjo, zar ne vidiš što se događa?
Čak i ako se nisi drogirala, bila si s njima.
Misliš da ćeš dobro proći?
Pustit ćemo te da potiho izađeš, gubi se!
Prijevod titlova: Dag Drempetić-Čonkić